jkorsvik/nowiki_second_scrape_merged huggingface dataset:
HMS «Royal Charles» (1655)

HMS «Royal Charles» var et engelsk førsteklasse 80-kanoners linjeskip. Fartøyet ble opprinnelig kalt Naseby og ble bygget av Peter Pett ved Woolwich dockyard i 1655 for marinen i Det engelske samveldet. Skipets navn var til ære for Oliver Cromwells avgjørende seier i 1645 over rojalistene under den engelske borgerkrigen.
Fartøyet ble bestilt i 1654 som en av fire andreklasse linjeskip, som skulle utrustes med 60 kanoner. Under byggingen ble planene endret slik at hun fikk et fullt sett med kanoner på øvre dekk og dermed ble omklasset til et førsteklasse linjeskip.
I tiden før gjeninnføringen av monarkiet var hun ankret i The Downs ved Deal i Kent, hvor baugsprydet med Oliver Cromwell ble fjernet før hun seilte til De forente Nederlandene for å hente Karl II av England tilbake. Ved ankomst til Scheveningen ble hun omdøpt til HMS «Royal Charles» og tok Karl og hans følge (inkludert Samuel Pepys) ombord og satte dem i land ved Dover.
Med sitt nye navn sluttet hun seg til Royal Navy som formelt ble etablert i 1660. Med sine 1249 tonn var «Royal Charles» større enn «Sovereign of the Seas», det første tre dekks linjeskipet, bygget av Phineas Pett, Peter Petts far. Til forskjell fra «Sovereign of the Seas» lange tjenestetid kom «Royal Charles» til å ha bare 12 års tjenestetid.
Fartøyet deltok i andre anglo-nederlandske krig og kjempet i 1665 i slaget ved Lowestoft under kommando av James Stuart, hertugen av York, mens fartøyssjef var William Penn. I slaget ødela hun sannsynligvis det nederlandske flaggskipet «Eendragt». I 1666 deltok hun i ytterligere to engasjement; firedagersslaget og seieren over admiral Michiel de Ruyter i  slaget ved North Foreland utenfor kysten av Kent.
I 1667 ble Englands synkende moral ytterligere svekket ved raidet på Medway, hvor en nederlandsk styrke invaderte munningene av elvene Thames og Medway og tok «Royal Charles». Fartøyet ble tatt til Hellevoetsluis i De forente Nederlandene, men ble ikke satt inn i landets marine da dypgående ble ansett som for stort for bruk langs den nederlandske kysten. Hun ble auksjonert bort som skrap i 1673. Metallbeslaget akter, med Englands våpenskjold er nå på utstilling i Rijksmuseum i Amsterdam.


== Eksterne lenker ==
(en) HMS Royal Charles (ship, 1655) – kategori av bilder, video eller lyd på Commons
Idrettslaget Skade

Idrettslaget Skade (IL Skade) er et idrettslag fra tettstedet Lunde i Nome kommune. Laget har grupper innenfor alpin, fotball, håndball, langrenn, orientering og sykling. Det ble stiftet i 1887 etter en idé av Olav O. Helgetveit. I 2017 var Skade 130 år og det største idrettslaget i Nome, som består av rundt 730 medlemmer fordelt på de forskjellige idrettene. 


== Fotball ==
Skades fotballag holdt til i 4. divisjon, men var i 2011 klar for 3. divisjon. Hovedanlegget deres og klubbhuset ligger på Kåsa i Idrettsvegen i Lunde, men det er også fotballbane ved Lundehallen.


== Eksterne lenker ==
Offisielt nettsted
Kysthakeedderkopp

Kysthakeedderkopp (Trichoncus hackmani) er en av edderkoppene i gruppen mattevevere og dvergedderkopper (Linyphiidae). 


== Utseende ==
Kysthakeedderkopp er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og  forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter. 
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.


== Rødlistevurdering ==
Kysthakeedderkopp Trichoncus hackmani har tidligere blitt feilbestemt til T. vasconicus eller T. affinis. Både T. affinis og T. vasconicus (feilidentifiserte eldre og nyere funn) går ut av den norske sjekklista.Arten er blitt funnet i Østfold, Vestfold, Oppland, Telemark og Aust-Agder. Den er termofil og er blitt funnet på åpne, solrike habitater og kan være lokalt tallrik. Kysthakeedderkopp vurderes som livskraftig LC.


== Referanser ==


== Litteratur ==
W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Trichoncus (tysk)


== Eksterne lenker ==
(en) kysthakeedderkopp – oversikt og omtale av artene i WORMS-databasen 
(en) kysthakeedderkopp i Encyclopedia of Life 
(en) kysthakeedderkopp i Global Biodiversity Information Facility 
(no) kysthakeedderkopp hos Artsdatabanken 
(sv) kysthakeedderkopp hos Dyntaxa 
(en) kysthakeedderkopp hos Fauna Europaea 
(en) kysthakeedderkopp hos ITIS 
(en) kysthakeedderkopp hos NCBI 
Dvergedderkopper – edderkopper.net (norsk)
Suona

Suona (forenklet kinesisk: 唢呐, tradisjonell kinesisk: 嗩吶; hanyu pinyin: suǒ nà), eller laba (喇叭; lǎbā), eller haidi (海笛; hǎidí) er et kinesisk blåseinstrument med røtter i Sentral-Asia eller Persia (zurna). Det spilles med doble rørblad, har en konisk borring og har et klokkstykke av messing. Suona, som trolig kom til Kina allerede på 300-tallet. Det forekommer ofte i nordkinesisk forklore, ikke minst i provinsen Shandong. Det dukker opp på et maleri fra Silkeveien fra 400-tallet, men nevnes først i skriftlige kilder fra Mingdynastiet, er et svært gjennmtrengende instrument som egner seg godt for spill utendørs. Det er fremfor alt vanlig i blåseorkestre i Nord-Kina og benyttes gjerne ved for eksempel tradisjonelle kinesiske høytider, bryllup og begravelser.


== Cuba ==
Suona ble spredt med kinesisk arbeidskraft til Cuba mot slutten av kolonitiden og kom til å slå rot på øya under navnet trompeta china. På Cuba spilles instumentet på et vis som nærmest hermer en trompet.


== Litteratur ==
Wang, Min: The Musical and Cultural Meanings of Shandong Guchuiyue from the People's Republic of China, Kent State University, Diss. 2001
Bjarne Dåe

Bjarne Dåe (født 1931) er en norsk lærer og lokalpolitiker (Ap). Dåe er oppvokst i Masfjorden kommune i Hordaland og bosatt i Brekke i Gulen kommune i Sogn og Fjordane. 
Bjarne Dåe tok lærereksamen i 1956 og underviste på flere skoler rundt om i Hordaland før han ble lærer på Brekke skule i Gulen i 1963 hvor han også var rektor. Fra 1982 til 1996 var Dåe som skolesjef i Gulen kommune. Han var også medlem av kommunestyret og formannskapet for Arbeiderpartiet i åtte år. I tiden 1985–1993 var han leder av distriktsprogramrådet i NRK Sogn og Fjordane.
I 2011 ble Dåe tildelt Gulatingsprisen for hans store og mangfoldige arbeid gjennom nærmere 50 år i Brekke og Gulen.


== Referanser ==


== Eksterne lenker ==
Bjarne Dåe: Dei fyrste frå Gulen til Amerika - vestafjells.no
Innlegg av Bjarne Dåe på Skoleplassen.no
H.C. Andersens litteraturpris

H.C. Andersens litteraturpris er en dansk litteraturpris, etablert i 2010. Prisen deles ut i Odense, og er etablert av den private H. C. Andersen Litteraturpriskomité. Prisen består av 500.000 kr. og en bronseskulptur av den stygge andungen, utført av billedhuggeren Stine Ring Hansen.
Prisen er et samarbeid mellom Odense Kommune, H.C. Andersen Litteraturpriskomité, Gyldendal og private sponsorer.

«Formålet med prisen er at hylde H.C. Andersens indflydelse på forfattere i hele verden ved at udvælge prismodtagere, hvis forfatterskab kan knyttes til H. C. Andersens navn og livsværk f. eks. gennem genremæssige ligheder eller fortællekunstneriske kvaliteter.»Prisen ble etablert i 2010, men i noen oversikter over prisen nevnes en ærespris i 2007 til Paulo Coelho under hans besøk til Odense, som den første utdelingen av prisen.


== Prismottagere ==
2010 – J.K. Rowling
2012 – Isabel Allende
2014 – Salman Rushdie
2016 – Haruki Murakami
2018 – A. S. Byatt
2020 – Karl Ove Knausgård


== Referanser ==


== Eksterne lenker ==
(da) Offisielt nettsted 
(en) Offisielt nettsted
Saga Fotballklubb

Saga Fotballklubb (stiftet 3. januar 1991) er en fotballklubb fra Førde i Sogn og Fjordane. På seniornivå spilte laget både i 2011-sesongen i 3. divisjon, avd 8 og 2012-sesongen i 3. divisjon, avd 8. Saga FK rykket i 2010 opp fra 4. divisjon. Klubben måtte etter 2012-sesongen for aller første gang i Saga si historie oppleve et nedrykk siden starten i 1991. I grunn skulle Saga i 2013-sesongen ha spelt i 4. divisjon, men p.g.a. spillermangel måtte Saga i mars 2013 dessverre trekke laget sitt fra 4. divisjon fotball for herrer (Sogn og Fjordane).


== Saga FK ==
Saga sitt seniorlag for herrer endte i 2011 som nr. 12 i 3. divisjon for herrer avd. 8, og beholdt plassen i divisjonen siden Saga vart den beste 12'ar av de 10 norske avdelingene i 3.divisjon. I 2012 endte de også som nr. 12 i 3. divisjon for herrer avd. 8. Denne gang måtte Saga ta den tunge turen ned i 4.divisjon, og med dette nedrykket var Saga sitt aller første nedrykk et faktum etter starten i 1991.


== Tabellen 2012 ==
Kilde: fotball.no


== Flest obligatoriske kamper for Saga FK ==


== Eksterne lenker ==
Offisielt nettsted
Tromsedderkopp

Tromsedderkopp (Typhochrestus sylviae) er en av edderkoppene i gruppen mattevevere og dvergedderkopper (Linyphiidae). 


== Utseende ==
Tromsedderkopp er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og  forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter. 
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.


== Referanser ==


== Litteratur ==
W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Typhochrestus (tysk)
Åkra, Kjetil; Olsen, Kjell Magne; Pommeresche, Reidun og Ødegaard, Frode. 2010. Edderkoppdyr Arachnida i Norsk rødliste for arter 2010. Artsdatabanken. Side 355-366.


== Eksterne lenker ==
(en) tromsedderkopp i Encyclopedia of Life 
(en) tromsedderkopp i Global Biodiversity Information Facility 
(no) tromsedderkopp hos Artsdatabanken 
(en) tromsedderkopp hos Fauna Europaea 
(en) tromsedderkopp hos ITIS 
Dvergedderkopper – edderkopper.net (norsk)
Steinmoseedderkopp

Steinmoseedderkopp (Typhochrestus digitatus) er en av edderkoppene i gruppen mattevevere og dvergedderkopper (Linyphiidae). 


== Utseende ==
Steinmoseedderkopp er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og  forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter. 
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.


== Litteratur ==
W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Typhochrestus (tysk)


== Eksterne lenker ==
(en) steinmoseedderkopp i Encyclopedia of Life 
(en) steinmoseedderkopp i Global Biodiversity Information Facility 
(no) steinmoseedderkopp hos Artsdatabanken 
(sv) steinmoseedderkopp hos Dyntaxa 
(en) steinmoseedderkopp hos Fauna Europaea 
(en) steinmoseedderkopp hos ITIS 
Dvergedderkopper – edderkopper.net (norsk)
Wabasso quaestio

Wabasso quaestio er en av edderkoppene i gruppen dvergedderkopper (Linyphiidae). Fjellsigdedderkopp (Holm, 1950) finnes i Norge, den var lenge regnet som en underart av W. quastio.


== Utseende ==
Wabasso quaestio er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og  forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter. 
Wabasso quaestio er den eneste norske arten fra denne slekten, så forveksling med andre arter skulle ikke by på et problem. Men flere av dvergedderkoppene er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.


== Eksterne lenker ==
(en) Wabasso quaestio i Encyclopedia of Life 
(en) Wabasso quaestio i Global Biodiversity Information Facility 
(no) Wabasso quaestio hos Artsdatabanken 
(sv) Wabasso quaestio hos Dyntaxa 
(en) Wabasso quaestio hos ITIS 
(en) Wabasso quaestio hos NCBI 
Wabasso quaestio – detaljert informasjon på Wikispecies 
Dvergedderkopper – edderkopper.net (norsk)
Brattpanneedderkopp

Brattpanneedderkopp (Troxochrus scabriculus) er en av edderkoppene i gruppen mattevevere og dvergedderkopper (Linyphiidae). 


== Utseende ==
Brattpanneedderkopp er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og  forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter. 
Brattpanneedderkopp er den eneste norske arten fra denne slekten, så forveksling med andre arter skulle ikke by på et problem. Men flere av dvergedderkoppene er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.


== Litteratur ==
W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Troxochrus (tysk)


== Eksterne lenker ==
(en) brattpanneedderkopp i Encyclopedia of Life 
(en) brattpanneedderkopp i Global Biodiversity Information Facility 
(no) brattpanneedderkopp hos Artsdatabanken 
(sv) brattpanneedderkopp hos Dyntaxa 
(en) brattpanneedderkopp hos Fauna Europaea 
(en) brattpanneedderkopp hos ITIS 
(en) brattpanneedderkopp hos NCBI 
(en) Kategori:Troxochrus scabriculus – bilder, video eller lyd på Wikimedia Commons 
Dvergedderkopper – edderkopper.net (norsk)
Tove Kurtzweil

Tove Kurtzweil (født 10. september 1938 i Nykøbing Falster, død 2. august 2018) var en dansk fotograf. 
Kurtzweil vokste opp i Vordingborg. Hun fikk fortografisk og teknisk opplæring av sin tidligere ektefelle som var fagfotograf, men var ellers selvlært. I 1966 startet hun TEGN FOTO. I 2003 ble hun medlem av Kunstnersammenslutningen Kammeraterne. I 2008 ble hun innstilt til livsvarig ytelse fra Statens Kunstfond.


== Samlinger ==
Bibliotheque National, Paris
Det Kongelige Bibliotek, København
Musee de la photographie, Charleroi
Museet for Fotokunst, Odense


== Litteratur ==
KURTZWEIL, TOVE. – Retrospektivt. Redigeret af Lars Schwander. Lundtofte Publishing, 1988. ISBN 87-89279-03-4


== Referanser ==


== Eksterne lenker ==
(da) Tove Kurtzweil på Kunstindeks Danmark / Weilbachs Kunstnerleksikon
Ugleedderkopp

Ugleedderkopp (Troxochrota scabra) er en av edderkoppene i gruppen mattevevere og dvergedderkopper (Linyphiidae). 


== Utseende ==
Ugleedderkopp er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og  forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter. 
Ugleedderkopp er den eneste norske arten fra denne slekten, så forveksling med andre arter skulle ikke by på et problem. Men flere av dvergedderkoppene er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.


== Referanser ==


== Eksterne lenker ==
(en) ugleedderkopp i Encyclopedia of Life 
(en) ugleedderkopp i Global Biodiversity Information Facility 
(no) ugleedderkopp hos Artsdatabanken 
(sv) ugleedderkopp hos Dyntaxa 
(en) ugleedderkopp hos Fauna Europaea 
(en) ugleedderkopp hos ITIS 
Dvergedderkopper – edderkopper.net (norsk)
Quezontjenestekorset

Quezontjenestekorset (tagalog: Krus ng Serbisyo ni Quezon, engelsk: Quezon Service Cross også kalt Congressional Quezon Service Cross) er en filippinsk orden innstiftet av 21. oktober 1946 av den første filippinske kongress. Den er oppkalt etter president Manuel L. Quezón. Ordenen er den fremste i Filippinenes ordensvesen og tildeles filippinske statsborgere for fremragende innsats for land og folk. Quezontjenestekorset tildeles av Filippinenes president med tilslutning av Kongressen.


== Tildeling ==
Quezontjenestekorset tildeles for eksepsjonelt fortjenstfull innsats for Filippinene av en art sammenlignbar med den president Quezon nedla. Ordenen er kun tildelt seks personer:

Carlos P. Romulo i 1951
Emilio Aguinaldo i 1956
Ramon F. Magsaysay posthumt i 1957
Benigno S. Aquino posthumt i 2004
Jesse Robredo posthumt i 2012
Miriam Defensor Santiago posthumt i 2018Tildeling av Quezontjenestekorset lå nede i årene fra 1973 til 1986, da Kongressen var suspendert under president Ferdinand Marcos' styre.


== Kilder ==
History of the Quezon Service Cross, 18. august 2012 Official Gazette
Congress of the Philippines, Joint Resolution No. 4. Joint Resolution to Create The Quezon Service Cross for Exemplary Service to the Nation in Memory of the Late President Manuel L. Quezon, 21. oktober 1946, Official Gazette
Executive Order No. 236: Establishing The Honors Code of The Philippines to Create an Order of Precedence of Honors Conferred and for other Purposes, 19. september 2003, Official Gazette
Mansour Koushan

Mansour Koushan (født 26. desember 1948 i Isfahan, død 16. februar 2014) var en iransk forfatter og teaterregissør. I Iran var han en sentral forfatter, dramatiker og filmregissør. Han var med og danne en uavhengig iransk forfatterforening, og stod etter det i sterk opposisjon til regimet i Iran. I 1998 ble Mansour Koushan invitert til Oslo av Norsk Forum for Ytringsfrihet for å holde et foredrag. Under hans opphold i Norge ble to av hans beste venner drept i Teheran, og han fikk beskjed om at hans navn befant seg på politiets dødslister. Han måtte derfor bli værende i Oslo frem til 2000, da ble han invitert til Stavanger som gjesteforfatter.
I Stavanger var han blant annet kunstlærer ved Teater Sølvberget fra 2001, der har han blant annet satt opp stykkene G.U.D, Siste sjanse, Yerma, intet nytt og Nora + Nora. Mansour Koushan ble 14. november 2010 tildelt årets Ossietzkypris.


== Publikasjoner i utvalg ==
2001 Mørk måne, roman
2002 Satans elskerinne, roman
2003 Kvinne ikke kvinne, mann ikke mann, skuespill
2004 Det vinduet mot verden, poesi
2005 Stiller Gesang im Exil, novelle
2006 Ibsens labyrinter, teori/kritikk


== Priser ==
2010 Ossietzkyprisen


== Kilder ==
www.stavanger-kulturhus.no om Mansour Koushan
Romsås Idrettslag

Romsås Idrettslag (etablert 1972) er et idrettslag fra bydelen Grorud i Oslo. Idrettslaget har tilbud innen fotball, håndball, innebandy, orientering, aerobic og turn. Klubben disponerer anleggene Bjøråsen kunstgress og Romsåshallen.


== Kjente spillere ==
Rocky Lekaj
Joshua King
Mike Kjølø
Jan Derek Sørensen
Mounir Hamoud


== Eksterne lenker ==
Offisielt nettsted
Torbjørnskjær fyr

Torbjørnskjær fyr ligger på en liten holme utenfor Hvaler i Oslofjorden. Sammen med Færder fyr markerer Torbjønskjær innseilingen til Oslofjorden og er samtidig et grensefyr mot Sverige. Fyrstasjonen kom i drift i 1872 og ble avfolket og automatisert i 1990.
Fyret består av en fyrbygning med et tårn i gavlen. Fyrbygningen har arkitektonisk verdi med godt steinhuggerarbeid. I tillegg finnes en assistentbolig, maskinhus, uthus, brønn og hage, i tillegg til naust og to landinger. Det er vanskelig å komme i land på øya, så i dag blir det ofte brukt helikoptertransport for vedlikehold av fyret.
Det er både sel og sjøfugl i området. Fyrstasjonen ligger i Ytre Hvaler nasjonalpark som ble opprettet i 2009..


== Referanser ==


== Se også ==
Norske fyr


== Eksterne lenker ==
«Torbjørnskjær fyr». Kulturminnesøk. Riksantikvaren – Direktoratet for kulturminneforvaltning.
Rolf Arne Lie Holter

Rolf Arne Lie Holter (født 21. september 1942) er en norsk humorist, revyartist, visesanger, forfatter og underholder. Lie Holter har også arbeidet i Våler kommune. Lie Holter er bosatt i Våler kommune i Hedmark.
Lie Holter ga ut LP-en Frifanten gjennom RCA i 1978, LP-en Du'o je i 1981, og senest CD-en Takk, bare bra i 1998. Han har også gjort seg bemerket gjennom mange år som revyartist, og har også vært programleder i TV2. 
Lie Holter ga i 2010 ut boka Min lokale kamp.
Dovregubbedderkopp

Dovregubbedderkopp (Zornella cultrigera) er en av edderkoppene i gruppen mattevevere og dvergedderkopper (Linyphiidae). 


== Utseende ==
Dovregubbedderkopp er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og  forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter. 
Dovregubbedderkopp er den eneste norske arten fra denne slekten, så forveksling med andre arter skulle ikke by på et problem. Men flere av dvergedderkoppene er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.


== Eksterne lenker ==
(en) dovregubbedderkopp i Encyclopedia of Life 
(en) dovregubbedderkopp i Global Biodiversity Information Facility 
(no) dovregubbedderkopp hos Artsdatabanken 
(sv) dovregubbedderkopp hos Dyntaxa 
(en) dovregubbedderkopp hos Fauna Europaea 
(en) dovregubbedderkopp hos ITIS 
(en) dovregubbedderkopp hos NCBI 
Dvergedderkopper – edderkopper.net (norsk)
PFEM

PFEM er en radiokanal som ble lansert 20. oktober 2009 og eies av SBS. Kanalen er reklamefri spiller musikk innenfor sjangrene house og dance. PFEM sender kun via Internett. I tillegg kan man laste ned applikasjoner til iPhone, Nokia og Android.


== Referanser ==


== Eksterne lenker ==
Offisielle hjemmesider
Ta i å dra

«Ta i å dra» eller «Visen om bonden som solgte smør og ingen penge fikk», er et skillingstrykk. Alf Prøysen presenterte det i sin visespalte i «Magasinet for alle». Han noterer at visedikteren var ukjent, men fra det gamle Christiania. Alf Prøysen holdt en knapp på at opphavsmannen kunne være Olaves Pedersen eller Axel Maurer.


== Teksten ==


== Kilder ==
De gamle visene 3 med Alf Prøysen, Forlaget For Alle, 1974
En loffervise fra gamle dager

«En loffervise fra gamle dager» er et skillingstrykk av ukjent opprinnelse. Presentert i «Magasinet for alle» i 1956 av Alf Prøysen. Hører siste verset med til visa?


== Teksten ==


== Kilder ==
De gamle visene 3 med Alf Prøysen, Forlaget For Alle, 1974